text: Tatovering giver alligevel gratis adgang til DHB
  12 januar 2014 kl. 11.43
  Først gav de gratis adgang, så gjorde de ikke, og nu gør de så alligevel. Vrede hos DHB-gæster har fået folkene bag til at trække i land.
  Det skabte ramaskrig på facebook, da det for det par dage siden stod klart, at en tatovering fra arrangementet DHB, Danmarks Hurtigste Bil, ikke længere er ens betydende med gratis adgang til arrangementet der løber af stablen på Vandel flyveplads.
  Det fik folk til tasterne og i flere dage rasede debatten online, men nu har arrangøren bag taget de mange reaktioner til efterretning og ændret reglerne igen, igen.
  - Vi havde slet ikke regnet med, at der ville komme så mange reaktioner, men det viser bare den dedikation, mange af arrangementets fans har, siger direktør hos Bilgalleri.dk Kenneth Andersen til Vejle Amts Folkeblad.
  Danmarks Hurtigste bil løber af stablen i starten af juni
  